Общинска избирателна комисия – Свиленград

**ПРОТОКОЛ № 22**

Днес, 15.10.2019г. се проведе заседание на Общинска избирателна комисия – Свиленград, назначена с Решение № 754 – МИ от 26.08.2019г. на ЦИК.

На заседанието присъстват, както следва: Веса Ходжева, Мария Димитрова, Живка Георгиева, Милена Славова, Марина Вълканова, Ива Димитрова, Християн Христов, Атанас Атанасов, Весела Грудева, Мариана Димитрова, Златомира Гилева и Донка Зафирова

Отсъстващи: Димитър Митев

Заседанието бе открито в 17.30 часа и председателствано от Веса Ходжева – Председател на ОИК – Свиленград.

Комисията има необходимия кворум за вземане на решения. Председателят на Общинската избирателна комисия – Свиленград предложи заседанието да протече при следния дневен ред:

**ДНЕВЕН РЕД:**

1. Приемане на решение по сигналите, постъпили в ОИК Свиленград

Докладва: Веса Ходжева – председател на ОИК

2. Предложение за промяна в съставите на СИК, предложени от ПП Воля

Докладва: Веса Ходжева – председател на ОИК

3. Разни

Имате ли предложения за допълнения по така предложения дневен ред? Ако няма да се пристъпи към гласуване.

Гласували:

„ЗА“ – 12 от 12 присъстващи - Веса Ходжева, Мария Димитрова, Живка Георгиева, Милена Славова, Златомира Гилева, Марина Вълканова, Ива Димитрова, Християн Христов, Атанас Атанасов, Весела Грудева, Мариана Димитрова и Донка Зафирова

„ПРОТИВ“- НЯМА

 Пристъпи се към разглеждане на точките от приетия дневен ред.

**По т.1 от дневния ред**: Приемане на решение по сигналите, постъпили в ОИК Свиленград

Докладва: Веса Ходжева – председател на ОИК

Който е съгласен, моля да гласува.

ГЛАСУВАЛИ:

„ЗА“ – Веса Ходжева, Мария Димитрова, Живка Георгиева, Милена Славова, Марина Вълканова, Ива Димитрова, Християн Христов, Атанас Атанасов, Весела Грудева, Мариана Димитрова, Златомира Гилева и Донка Зафирова

 „ПРОТИВ” – НЯМА

С 12 гласа „ЗА” Общинска избирателна комисия Свиленград прие

**РЕШЕНИЕ
№126-МИ
Свиленград, 15.10.2019**

ОТНОСНО: депозирана в ОИК Свиленград сигнал от арх. Анастас Карчев – кандидат за кмет на Община Свиленград, заведен под вх. № 72 от 11.10.2019г.

В Общинската избирателна комисия Свиленград е постъпил сигнал от арх. Анастас Карчев – кандидат за кмет на Община Свиленград, заведен под вх. № 72 от 11.10.2019г.

В сигнала се твърди, че на 08.10.2019 г. представители на Коалиция „БСП за България” и кандидатът за кмет от същата коалиция са посетили общинската детска градина „Снежанка” и са провели предизборна агитация пред служителите в детското заведение. Посочените действия по предизборна агитация били в грубо нарушение на чл. 182, ал. 1 от ИК, приетото в Решение №794-МИ/27.08.2019 г. на ЦИК и разпореденото в Заповед №1578/25.09.2019 г. на кмета на Община Свиленград, забраняващи провеждането на предизборна агитация в общински предприятия. Със сигнала се иска ОИК – Свиленград да предприеме необходимите действия по закон, съобразно правомощията си по ИК.

Във връзка със сигнала, с Решение МИ -124/12.10.2019 г. е възложено на комисия по жалбите и сигналите в ОИК – Свиленград, в състав Християн Христов, Милена Славова, Мария Димитрова да извърши проверка по случая в 3 – дневен срок. В изпълнение на правомощията си, комисията посети ДГ „Снежанка” на 14.10.2019 г. 13:00 до 14:00 часа, проведе се разговор с директора на детското заведение – Надежда Христова Иванова, с логопеда- Сийка Стайкова Теофарова и учителите Димитрина Ангелова Димитрова и Цветана Атанасова, които написаха и собственоръчни сведения относно случая. Съгласно тези сведения, действително г-н Стамо Димитров е посетил детската градина, като точната дата на посещението – 08.10.2019 г., се посочва само от директора Надежда Иванова, като в присъствието на директора на детското заведение и още 5 служители на същото, сред които и посочените лица, дали сведение по случая, е провел разговор, в качеството си на родител, чийто две деца посещават същата детска градина относно проблемите с материалната база в детската градина. С г- н Димитров на срещата присъствал и още един мъж, който служителите детската градина не познават по име и за който казват, че не е разговарял с тях. Според сведенията на всички служители в детската градина г- н Стамо Димитров не е провеждал предизборна агитация, дори не се е представил като кандидат за кмет на Община Свиленград, а разговорите са били по повод проблеми в детската градина. Г- н Димитров също така посещавал всеки ден детската градина по повод на двете си деца, които посещават градината. Подобни срещи се провеждали и с други родители във връзка с материалната база на детската градина. Сведение по случая даде лично в ОИК – Свиленград и г-н Стамо Димитров на 14.10.2019 г., който също изложи в сведението си, че не е провеждал предизборна агитация, както и, че в качеството си на родител, чийто две деца посещават тази детска градина, се интересува от проблемите им и е разговарял с директора и персонала на детската градина по въпроси свързани с материалната база. Точната дата на посещението си и разговора със служителите си г- н Димитров не можа да посочи.

След като се запозна с изложените в сигнала на арх. Карчев твърдения, както и след извършената проверка и събраните сведения по случая,ОИК- Свиленград намира следното:

Не се констатираха нарушенията посочени в сигнала, а именно - нарушение на чл. 182, ал. 1 от ИК, приетото в Решение №794-МИ/27.08.2019 г. на ЦИК и разпореденото в Заповед №1578/25.09.2019 г. на кмета на Община Свиленград.

 Съгласно чл.  182. (1) от ИК не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала.

Съгласно § 1, т. 17 от допълнителните разпоредби на ИК "Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса.

С решение № 68-МИ от 21.09.2019г. Общинска избирателна - Свиленград е регистрирала Стамо Димитров Димитров, издигнат от Коалиция „БСП за България” за участие в изборите за Кмет на Община Свиленград, насрочени на 27 октомври 2019г.

Според ОИК – Свиленград, посещението на Стамо Димитров Димитров, но като родител на две деца посещаващи същата детска градина, а не като регистриран кандидат кмет на Община Свиленград и на още едно неустановено лице в ДГ „Снежанка” на 08.10.2019 г. и проведената среща – разговор с директора на детската градина и още 5 служители на детската градина по повод проблемите с материалната база на детската градина, по никакъв начин не представлява предизборна агитация по смисъла на § 1, т. 17 от допълнителните разпоредби на ИК, тъй като не съдържа в себе си призив за подкрепа или за неподкрепа на определен кандидат. Поради гореизложените мотиви Общинска избирателна комисия – Свиленград, на основание чл. 87, ал. 1, т. 22 от Изборния кодекс

**РЕШИ**

НЕ УВАЖАВА заведеният под вх. № 72 от 11.10.2019г. в ОИК - Свиленград сигнал от арх. Анастас Карчев – кандидат за кмет на Община Свиленград

Решението подлежи на обжалване пред ЦИК в тридневен срок от обявяването му, на основание чл. 88, ал. 1 от ИК.

**По т.2 от дневния ред:** Промяна на членовете на СИК, предложени от Политическа партия „Воля”.

Докладва: Веса Ходжева – председател на ОИК

Постъпило е предложение с Вх. № 82 от 15.10.2019г. за промяна на членовете на СИК, предложени от Политическа партия „Воля” - за СИК – 26 28 00 012 – гр. Свиленград и за СИК – 26 28 00 033 – с. Момково

Който е съгласен, моля да гласува.

ГЛАСУВАЛИ:

„ЗА“ – „ЗА“ – Веса Ходжева, Мария Димитрова, Живка Георгиева, Милена Славова, Марина Вълканова, Ива Димитрова, Християн Христов, Атанас Атанасов, Весела Грудева, Мариана Димитрова, Златомира Гилева и Донка Зафирова

 „ПРОТИВ” – НЯМА

С 12 гласа „ЗА” Общинска избирателна комисия Свиленград прие

**РЕШЕНИЕ
№ 127-МИ
Свиленград, 15.10.2019**

OТНОСНО: Промяна на членовете на СИК, предложени от Политическа партия „Воля”.

Постъпило е предложение с Вх. № 82 от 15.10.2019г. за промяна на членовете на СИК, предложени от Политическа партия „Воля” - за СИК – 26 28 00 012 – гр. Свиленград и за СИК – 26 28 00 033 – с. Момково

Предложението е за промени, както следва:

1. СИК №26 28 00 012 – гр. Свиленград

Донка Маринова Колева – Член, с ЕГН: .................. – ПП „Воля”

 да бъде заменена от

Валентина Тонева Стоянова – Член, с ЕГН: ............. - ПП „Воля”

2. СИК №26 28 00 033 – с. Момково

Георги Иванов Караиванов – Зам. председател, с ЕГН: ................ – ПП „Воля”

 да бъде заменен от

Йовка Лозкова Караиванова – Зам. председател, с ЕГН: ............... - ПП „Воля”

На основание чл.87, ал.1, т.5 от ИК и Решение № 1029 от 10.09.2019г. на ЦИК, Общинска избирателна комисия

**РЕШИ:**

**1.**СИК – 26 28 00 012 – гр. Свиленград

ОСВОБОЖДАВА Донка Маринова Колева – Член, с ЕГН: ............... – ПП „Воля”

Анулира Удостоверение № 108/28.09.2019г.

НАЗНАЧАВА Валентина Тонева Стоянова – Член, с ЕГН: ............. - ПП „Воля”

Да се издаде удостоверение на новоназначеното лице.

2. СИК №26 28 00 033 – с. Момково

ОСВОБОЖДАВА Георги Иванов Караиванов – Зам. председател, с ЕГН: ........... – ПП „Воля”

Анулира Удостоверение № 272/28.09.2019г.

НАЗНАЧАВА Йовка Лозкова Караиванова – Член, с ЕГН: ................... - ПП „Воля”

Да се издаде удостоверение на новоназначеното лице.

Решението подлежи на обжалване пред ЦИК в тридневен срок от обявяването му, на основание чл. 88, ал. 1 от ИК.

Заседанието приключи в 17.45 часа.

Председател:

 /Веса Ходжева/

Секретар:

 / Милена Славова /